ddrg/super_eurlex huggingface dataset:
5.1.

Šī rindkopa specifikācijas punktā “B (Produkta apraksts)” grozīta attiecībā uz “siera fiziskajām īpašībām pēc novecināšanas”: — “Diametrs: 18–24 cm” aizstāts ar “Diametrs: 10–24 cm”. Ierosinātajam grozījumam nav nekādas ietekmes uz piena īpašībām vai to ražojošo dzīvnieku īpašībām. Nav mainījušās arī paša produkta fizikāli ķīmiskās īpašības (tās paliek nemainīgas, ar tādām pašām robežvērtībām kā sākotnējā specifikācijā), un arī tādas siera fizikālās īpašības kā “forma”, “augstums”, “svars”, “miza”, “masa” un “aromāts un garša” paliek tieši tādas pašas. Vienīgā piedāvātā izmaiņa ir zemāka diametra diapazona robežvērtība. Jāņem vērā, ka sākotnējās specifikācijas sagatavošanas laikā (vairāk nekā pirms divdesmit gadiem) ne tik bieži tika ražoti sieri, kuru svars bija specifikācijā noteiktā diapazona (750–2 000 g) zemākajā galā. Tolaik attiecīgi bija maz tehnisko zināšanu par diametriem, kādi varētu būt mazākā izmēra sieriem, un to vēl papildina fakts, ka tādā tradicionālās ražošanas sistēmā kā šī ir grūti būt precīzam attiecībā uz noteiktiem izmēriem. Jebkurā gadījumā, definējot produkta izmēru, siera diametrs – pretstatā svaram – nav būtisks. Šajā saistībā sākotnējā Queso de la Serena pieteikumā gan kopsavilkumā, gan konsolidētajā versijā, zem virsraksta, kas saistīts ar produkta aprakstu, iekļāva tikai šādu tekstu: “Augsta tauku satura līdz īpaši augsta tauku satura siers; nogatavināts – no jauna līdz pusnogatavinātam; riteņa formā ar plakanām pusēm un izliektu sānu; ar cietu mizu un mīkstu līdz cietu masu; svars no 750 g līdz 2 kg.” Attiecīgi neviens no kopsavilkumā vai konsolidētajā versijā iekļautajiem elementiem nav mainījies un galu galā netiek ietekmēta neviena no produkta būtiskajām īpašībām. Tādējādi ir ievērota prasība attiecībā uz maznozīmīgo grozījumu saskaņā ar 53. panta 2. punkta a) apakšpunktu Eiropas Parlamenta un Padomes 2012. gada 21. novembra Regulā (ES) Nr. 1151/2012 par lauksaimniecības produktu un pārtikas produktu kvalitātes shēmām.
Adrese, kurā var saņemt sabiedrisko pakalpojumu sniegšanas saistību tekstu un jebkādu citu saistīto informāciju un/vai dokumentus

Atsauce uz publikāciju: OV C 145, 9.5.2017., 4. lpp. Kontaktadrese sīkākas informācijas saņemšanai: Ministero delle Infrastrutture e dei Trasporti Direzione Generale per Aeroporti e il Trasporto Aereo Tālr.: +39 0641583681/3683 E-pasts: segreteria_dgata@pec.mit.gov.it Tīmekļa vietne: http://www.mit.gov.it. Regione Autonoma della Sardegna Assessorato dei trasporti Direzione Generale dei Trasporti Servizio per il trasporto marittimo e aereo e della continuità territoriale Tālr.: +39 0706067331 Fakss: +39 0706067309 Tīmekļa vietne: http://www.regione.sardegna.it E-pasts : trasporti@pec.regione.sardegna.it trasporti@regione.sardegna.it trasp.osp@regione.sardegna.it.
LV Eiropas Savienības Oficiālais Vēstnesis C 204/8

Paziņojums par antidempinga pasākumiem, kas ir spēkā attiecībā uz Ķīnas Tautas Republikas izcelsmes keramikas galda piederumu un virtuves piederumu importu Savienībā: nosaukuma maiņa uzņēmumam, kam piemēro antidempinga maksājuma likmi, kura noteikta izlasē neiekļautajiem uzņēmumiem, kas sadarbojās

(2017/C 204/08)

Ķīnas Tautas Republikas izcelsmes keramikas galda piederumu un virtuves piederumu (“galda piederumu”) importam piemēro galīgo antidempinga maksājumu, kas noteikts ar Padomes 2013. gada 13. maija Īstenošanas regulu (ES) Nr. 412/2013, ar ko nosaka galīgo antidempinga maksājumu un galīgi iekasē pagaidu maksājumu par Ķīnas Tautas Republikas izcelsmes keramikas galda piederumu un virtuves piederumu importu (1) (“Regula (ES) Nr. 412/2013”).

Viens tāds uzņēmums Ķīnas Tautas Republikā, Taric (2) papildu kods B521, kura galda piederumu eksportam uz Savienību piemēro antidempinga maksājuma likmi 17,9 %, kas noteikta izlasē neiekļautajiem uzņēmumiem, kuri sadarbojās, ir informējis Komisiju, ka tam mainīts nosaukums, kā izklāstīts tālāk.

Uzņēmums lūdza Komisiju apstiprināt, ka nosaukuma maiņa neietekmē tā tiesības uz maksājuma likmi, kas tam piemērota ar iepriekšējo nosaukumu.

Komisija ir pārbaudījusi iesniegto informāciju un secinājusi, ka uzņēmuma nosaukuma maiņa nekādi neietekmē konstatējumus, kas izklāstīti Regulā (ES) Nr. 412/2013.

Tāpēc Regulas (ES) Nr. 412/2013 I pielikumā norāde

Fujian De Hua Jiashun Art&Crafts Co., Ltd. B521

būtu jālasa šādi:

Fujian Jiashun Art&Crafts Co., Ltd. B521

Taric papildu kods B521, kas iepriekš attiecināts uz Fujian De Hua Jiashun Art&Crafts Co., Ltd., attiecas uz Fujian Jiashun Art&Crafts Co., Ltd.

(1) OV L 131, 15.5.2013., 1. lpp.

(2) Eiropas Savienības integrētais muitas tarifs.
LV Eiropas Savienības Oficiālais Vēstnesis C 206/47

Paziņojums par antidempinga pasākumiem, kas ir spēkā attiecībā uz noteiktiem orientēta grauda struktūras elektrotehniskā silīcijtērauda plakaniem velmējumiem, kuru izcelsme inter alia ir Krievijas Federācijā: uzņēmuma, kam piemēro antidempinga pasākumus, nosaukuma maiņa

(2017/C 206/15)

Noteiktu orientēta grauda struktūras elektrotehniskā silīcijtērauda plakanu velmējumu, kuru izcelsme inter alia ir Krievijas Federācijā, importam piemēro minimālo cenu režīmu kombinācijā ar galīgo antidempinga maksājumu, kas noteikts ar Komisijas Īstenošanas regulu (ES) 2015/1953 (1).

OJSC Novolipetsk Steel – uzņēmums, kas atrodas Krievijas Federācijā un kura veiktajam noteiktu orientēta grauda struktūras elektrotehniskā silīcijtērauda plakano velmējumu eksportam uz Savienību piemēro šos pasākumus, tostarp individuālu antidempinga maksājuma likmi 21,6 % apmērā, kas noteikta ar iepriekšminēto regulu, – ir informējis Komisiju, ka ir mainījis juridisko formu, kļūstot par publisku akciju sabiedrību, un uzņēmuma nosaukumu angļu valodā uz Novolipetsk Steel (saīsināts nosaukums angļu valodā: NLMK, saīsināts nosaukums krievu valodā: ПАО НЛМК).

Uzņēmums lūdza Komisiju apstiprināt, ka nosaukuma maiņa neietekmē uzņēmuma tiesības izmantot individuālo maksājuma likmi, kura noteiktos apstākļos, kas aprakstīti Īstenošanas regulas (ES) 2015/1953 1. panta 2. punktā, bija piemērojama uzņēmumam ar tā iepriekšējo nosaukumu.

Komisija ir pārbaudījusi iesniegto informāciju un secinājusi, ka uzņēmuma nosaukuma maiņa nekādi neietekmē konstatējumus, kas izklāstīti Īstenošanas regulā (ES) 2015/1953.

Tāpēc norāde Īstenošanas regulas (ES) 2015/1953 1. panta 4. punktā uz:

OJSC Novolipetsk Steel, Lipetsk

būtu jālasa kā norāde uz:

Novolipetsk Steel, Lipetsk.

Taric papildu kodu C043, ko iepriekš piemēroja OJSC Novolipetsk Steel, Lipetsk un VIZ Steel, Ekaterinburg, piemēro Novolipetsk Steel, Lipetsk and VIZ Steel, Ekaterinburg.

(1) OV L 284, 30.10.2015., 109. lpp.
“2309

Produkti, kurus izmanto dzīvnieku barībai Sk. šīs nodaļas 1. piezīmi. Piena produktu saturu, cietes saturu un cietes noārdīšanās produktu (glikozes sīrups, maltodekstrīns un maltodekstrīna sīrups, tostarp glikoze) saturu aprēķina saņemtajam produktam. Attiecībā uz piena produktiem skatīt šīs nodaļas 4. papildu piezīmi. Attiecībā uz cieti un tās noārdīšanās produktiem piemēro turpmāk minētos noteikumus. — Cietes satura noteikšanai jāizmanto polarimetriskā metode (saukta arī par modificēto Eversa metodi), kas norādīta Komisijas Regulas (EK) Nr. 152/2009 (OV L 54, 26.2.2009., 1. lpp.) III pielikuma L daļā. Ja polarimetriskā metode nav izmantojama, piemēram, sakarā ar turpmāk minēto materiālu klātbūtni ievērojamā daudzumā, cietes satura noteikšanai jāizmanto fermentatīvā analītiskā metode, kas norādīta Komisijas Regulas (EK) Nr. 121/2008 pielikumā (OV L 37, 12.2.2008., 3. lpp.). Ir zināms, ka, izmantojot polarimetrisko metodi, traucējumus rada šādi konkrēti materiāli: a) tādi (cukur-)biešu produkti kā (cukur-)biešu mīkstums, (cukur-)biešu melase, melasi saturošs (cukur-)biešu mīkstums, (cukur-)biešu vināze, (biešu) cukurs; b) citrusaugļu mīkstums, c) linsēklas; linsēklu rauši; linsēklu izvilkums; d) rapša sēklas; rapšu sēklu rauši; rapšu sēklu izvilkums; rapšu sēnalas; e) saulespuķu sēklas; saulespuķu sēklu izvilkums; daļēji lobītu saulespuķu sēklu izvilkums; f) kopras rauši; kopras izvilkums; g) kartupeļu mīkstums, h) sausais raugs, i) produkti ar augstu inulīna saturu (piem., topinambūra čipši un milti); j) dradži; k) sojas produkti. Ja nav skaidri zināms par jebkādas cietes klātbūtni, tās pārbaudīšanai var izmantot kvalitatīvu mikroskopisko metodi vai kvalitatīvu krāsvielu testu ar joda šķīdumu. — Cietes un tās noārdīšanās produktu (glikoze, glikozes sīrups, maltodekstrīns vai maltodekstrīna sīrups, kas minēti apakšpozīcijās 1702 30 50., 1702 30 90., 1702 40 90., 1702 90 50. un 2106 90 55.), kvantitatīvai noteikšanai ir jāizmanto metode, kas norādīta Komisijas Regulas (ES) Nr. 118/2010 I pielikumā (OV L 37, 9.2.2010., 21. lpp.). — Attiecībā uz apakšpozīcijām 2309 10 11. – 2309 10 90. un 2309 90 31. – 2309 90 96. produkti, kuros cietes saturs ir mazāks nekā 5 % no svara (noteikts ar polarimetrisko metodi, kas norādīta Regulas (EK) Nr. 152/2009 III pielikuma L daļā, vai ar fermentatīvo metodi, kas norādīta Regulas (EK) Nr. 121/2008 pielikumā), nebūtu jāuzskata par “cieti saturošiem”. Produkti, kuros cietes vai tās noārdīšanās produktu saturs ir mazāks nekā 5 % no svara (noteikts ar metodi, kas norādīta Regulas (ES) Nr. 118/2010 I pielikumā), nebūtu jāuzskata par “cieti, glikozi, glikozes sīrupu, maltodekstrīnu vai maltodekstrīna sīrupu saturošiem”. — Glikozes noteikšanai var izmantot augstas izšķirtspējas šķidrumhromatogrāfiju (HPLC) (Komisijas Regula (EK) Nr. 904/2008 (OV L 249, 18.9.2008., 9. lpp.)).”
—

Apvienotajā Karalistē: The Commissioners for Revenue and Customs,
Nosaukums (un/vai saņēmējs)

Approvazione dei criteri e delle modalità attuative per la concessione di contributi relativamente a investimenti materiali o immateriali nelle aziende agricole attive nella produzione agricola primaria – articolo 42 “Agevolazioni per la zootecnia” della Legge provinciale 28 marzo 2003, n. 4 (Legge provinciale in materia di agricoltura) nell’ambito dell’avicunicoltura.
LV Eiropas Savienības Oficiālais Vēstnesis C 92/9

Eiropas Savienības kombinētās nomenklatūras skaidrojumi

(2017/C 92/04)

Saskaņā ar Padomes Regulas (EEK) Nr. 2658/87 (1) 9. panta 1. punkta a) apakšpunktu Eiropas Savienības kombinētās nomenklatūras (2) skaidrojumus ar šo groza šādi:

95. lappusē starp skaidrojumu KN apakšpozīcijai “2103 90 30 Aromātiskās rūgtvielas ar spirta tilpumkoncentrāciju no 44,2 % līdz 49,2 %, ar genciānu, garšvielu un dažādu sastāvdaļu saturu no 1,5 % līdz 6 % un ar cukura saturu no 4 % līdz 10 %, traukos ar tilpumu 0,5 l vai mazākos” un skaidrojumiem KN pozīcijai “2104 Gatavas zupas un buljoni, produkti to sagatavošanai; homogenizēti jaukti pārtikas produkti” iekļauj šādu tekstu:

“2103 90 90 Citādi Šajā apakšpozīcijā ietilpst produkti, kuri citādi ietilptu 22. nodaļā, sagatavoti kulinārijas vajadzībām un tāpēc nav lietojami kā dzērieni. Šajā apakšpozīcijā jo īpaši ietilpst “kulinārijas alkohols”, t. i., produkts, kas sarunvalodā tiek apzīmēts kā “kulinārijā izmantojams vīns”, “kulinārijā izmantojams portvīns”, “kulinārijā izmantojams konjaks” un “kulinārijā izmantojams brendijs”. Kulinārijā izmantojams vīns ir parasts vīns vai bezalkoholiskais vīns, vai abu maisījums, kam pievienota sāls vai vairāku garšvielu apvienojums (piemēram, sāls un pipari), kas padara produktu nelietojamu kā dzērienu. Parasti minētie produkti satur vismaz 5 g/l sāls.”

(1) Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).

(2) OV C 76, 4.3.2015., 1. lpp.
4.

Turklāt uz turpmāk minētajām darbībām attiecas kvantitatīvi ierobežojumi: a) ražošana un imports lietojumiem laboratorijās un analīzēm; b) importēšana brīvai apritei Eiropas Savienībā kritiskiem lietojumiem (haloni); c) importēšana brīvai apritei Eiropas Savienībā izmantošanai par izejvielām; d) importēšana brīvai apritei Eiropas Savienībā tehnoloģiskām vajadzībām. Darbībām, kas minētas a), b), c) un d) apakšpunktā, Komisija piešķir kvotas. Kvotas tiek noteiktas, pamatojoties uz kvotu pieprasījumiem un: — attiecībā uz iepriekš minētajām a) punkta darbībām ievērojot regulas 10. panta 6. punktu un Komisijas 2011. gada 1. jūnija Regulu (ES) Nr. 537/2011 par tādu kontrolējamo vielu daudzumu piešķiršanas mehānismu, kuras ir atļautas būtiskiem laboratorijas un analītiskiem lietojumiem Savienībā saskaņā ar Eiropas Parlamenta un Padomes Regulu (EK) Nr. 1005/2009 par vielām, kas noārda ozona slāni (4), — attiecībā uz iepriekš minētajām b), c) un d) apakšpunkta darbībām ievērojot regulas 16. pantu.
(13)

ARA2016. gada 21. jūlijā iesniedza oficiālu sadarbības iesniegumu. Sadarbības iesniegumā it sevišķi ir skaidri un nepārprotami atzīta ARA atbildība par pārkāpumu saistībā ar nolaidīgu rīcību, liedzot piekļuvi obligāti nepieciešamajai mājsaimniecības iepakojuma atkritumu savākšanas infrastruktūrai no 2008. gada 1. marta līdz 2012. gada 2. aprīlim. ARA izvirzīja nosacījumu, kas tā sadarbības iesniegums ir atkarīgs no maksimāla naudas soda piemērošanas, kas nepārsniedz ARA sadarbības iesniegumā norādīto summu.
—

European association of professional portside storekeepers for agribulk commodities within the European Union (UNISTOCK).
1.

Šādus punktus produkta specifikācijas 6. pantā: — “dīgļlapu krāsa: intensīvi zaļa; hlorofila a un hlorofila b attiecība: no 1,3 līdz 1,5;” — “mitruma saturs: no 4 % līdz 6 %;” — “rieksta sastāvā ir daudz mononepiesātināto taukskābju (galvenokārt oleīnskābe (72 %), pēc tam linolskābe (15 %) un palmitīnskābe (10 %)).” groza šādi: — “dīgļlapu krāsa: intensīvi zaļa; hlorofila a un hlorofila b attiecība: 1,3 vai lielāka;” — “mitruma saturs: 6 % vai zemāks;” — “rieksta sastāvā ir daudz mononepiesātināto taukskābju (galvenokārt palmitīnskābe – 10 % vai vairāk, linolskābe – 15 % vai vairāk, oleīnskābe – ne vairāk kā 72 %).” Pistacchio Verde di Bronte būtiski atšķiras no citu veidu pistācijām, jo tā spēj saglabāt intensīvi zaļo krāsu, līdz rieksti ir pilnīgi nogatavojušies, un tas garantē maigu garšu (nevis “zaļu” vai fenolisku). Zaļo krāsu rada ne tikai augstā hlorofilu koncentrācija, bet galvenokārt izteiktais hlorofila a pārsvars pār hlorofilu b. Jo lielāka ir hlorofila a/b attiecība, jo augstāka ir di Bronte pistāciju kvalitāte (Bellomo, M. G., un B. Fallico, “Anthocyanins, chlorophylls and xanthophylls in pistachio nuts (Pistacia vera) of different geographic origin”. Journal of Food Composition and Analysis, 2007., 352.–359. lpp.). Tādēļ ir jāpalielina šīs attiecības maksimālā vērtība, lai nepieļautu produkta zudumus, kas nav pamatoti no kvalitātes viedokļa. Mitruma daudzums pistācijās ir samazināts, lai labāk pasargātu produktu no pelējuma. Taukskābju īpatsvaru ietekmē vairāki parametri, kas saistīti ar ģeogrāfisko platumu, augsnes sastāvu un klimata pārmaiņām, tāpēc no tehniskā viedokļa tiek uzskatīts, ka palmitīnskābes, linolskābes un oleīnskābes procentuālā daļa ir jāizsaka citādi. Attiecībā uz palmitīnskābi un linolskābi grozījumā ir ierosināta minimālā pieļaujamā vērtība (palmitīnskābe – 10 % vai vairāk, linolskābe – 15 % vai vairāk), bet oleīnskābei ir noteikta maksimālā vērtība (ne vairāk kā 72 %).
—

Iepakošana. Atcelts ierobežojumu attiecībā uz iepakošanu izcelsmes vietā, jo netiek uzskatīts par nepieciešamu darīt to noteiktajā ģeogrāfiskajā apgabalā, ņemot vērā to, ka aizsargātā produkta kvalitāti var nodrošināt ar pašreizējām izsekojamības un kontroles sistēmām. Tāpēc pielāgo visus specifikācijas punktus, uz kuriem attiecas šīs izmaiņas. Tie ir šādi: — “Ģeogrāfiskais apgabals”: vārdi “Ražošanas un iepakošanas apgabals sakrīt ar audzēšanas apgabalu” aizstāti ar vārdiem “Ražošanas apgabals sakrīt ar audzēšanas apgabalu. Iepakošana nav obligāti jāveic noteiktajā ģeogrāfiskajā apgabalā”, lai atceltu ierobežojumu attiecībā uz iepakošanu izcelsmes vietā; — “Pierādījumi par produkta izcelsmi ģeogrāfiskajā apgabalā”: svītrotas atsauces uz iepakošanu ģeogrāfiskajā apgabalā; — “Produkta ražošana”: Svītroti turpmāk minētie trīs punkti, kuros paskaidrots, kāpēc viss ar ACVN aizsargātās eļļas ražošanas process (ieskaitot iepakošanu) bija jāveic ģeogrāfiskajā apgabalā: “Viss process, sākot no ražošanas līdz marķēšanai, notiek noteiktajā ģeogrāfiskajā apgabalā, lai saglabātu kvalitāti un nodrošinātu procesa izsekojamību. Attiecībā uz kvalitāti: Neapstrādāta olīveļļa ir ļoti jutīga pret ārējiem faktoriem, kas var izraisīt visdažādākās pārmaiņas un izmaiņas; tāpēc ir būtiski, lai viss šāda veida eļļas ražošanas process notiktu vienā un tajā pašā ģeogrāfiskajā apgabalā. Izsekojamība: attiecībā uz kontroli un sertifikāciju, lai nodrošinātu pienācīgu sertifikācijas struktūras darbību, visam procesam jānotiek noteiktajā ģeogrāfiskajā apgabalā.” un aizstāj ar šādu punktu attiecībā uz iepakošanu: “Iepakošanas un marķēšanas process var notikt gan ražošanas ģeogrāfiskajā apgabalā, gan ārpus tā.” — Pārbaudes struktūra: atjaunināti dati attiecībā uz pārbaudes struktūru. — Valsts tiesību aktu prasības: šo punktu svītro, jo to neparedz Regula (ES) Nr. 1151/2012. — Specifikācijā iekļauts ACVN Aceite de Terra Alta / Oli de Terra Alta logotips.
—

Carte de légitimation délivrée par le Ministère des Affaires étrangères au personnel administratif et technique des Ambassades ainsi qu’au personnel des institutions et organisations internationales établies au Luxembourg (et aux membres de famille) (modèle carte jaune plastifiée, date de première délivrance 1er avril 2016) (Apliecība, ko Ārlietu ministrija izsniedz vēstniecību administratīvajam un tehniskajam personālam un Luksemburgā darbojošos starptautisko iestāžu un starptautisko organizāciju personālam (un viņu ģimenes locekļiem) – dzeltena plastikāta karte, izsniegta, sākot no 2016. gada 1. aprīļa)
23.

Darījums izraisītu apvienošanos, kas labākajā gadījumā samazinātu uzņēmumu skaitu no četriem uz trim, un tā rezultātā izveidotos vai tiktu nostiprināts dominējošs stāvoklis šādās reģionālajās kopās: Beniluksā, Centrāleiropā, Francijā, Itālijā, Ziemeļaustrumeiropā un Dienvidaustrumeiropā. Ziemeļvalstīs darījums galvenokārt izpaustos kā tirgus dalībnieku koncentrācija, to skaitu apvienošanās rezultātā samazinot no trim līdz diviem. Darījuma rezultātā izveidotos vai arī tiktu nostiprināts dominējošais stāvoklis arī Ibērijas reģionā un Apvienotajā Karalistē un Īrijā. Pušu kopējā jaudas daļa sniegtos no [40–50] līdz [90–100] %, savukārt pieaugums – no [5–10] līdz [30–40] %.
1.

Kopējā nostājā 2002/402/KĀDP (1) Savienība ir aicināta iesaldēt līdzekļus un saimnieciskos resursus, kas attiecas uz organizācijas Al-Qaida locekļiem un atsevišķām personām, grupām, uzņēmumiem un organizācijām, kas saistītas ar tiem un kas minētas sarakstā, kurš sastādīts atbilstīgi ANO DP Rezolūcijām 1267(1999) un 1333(2000) un kurš regulāri jāatjaunina ANO komitejai, kas izveidota saskaņā ar ANO DP Rezolūciju 1267(1999). ANO komitejas izveidotais saraksts ietver šādas personas un organizācijas: — Al Qaida, — fiziskās un juridiskās personas, organizācijas, struktūras un grupas, kas ir saistītas ar Al-Qaida, kā arī — juridiskās personas, organizācijas un struktūras, kas jebkurai no šīm saistītajām personām, organizācijām, struktūrām un grupām pieder, kuras tās kontrolē vai citādi atbalsta. Rīcība vai darbības, kas norāda, ka atsevišķa persona, grupa, uzņēmums vai organizācija ir “saistīta ar”Al-Qaida: a) dalība tādas rīcības vai darbību finansēšanā, plānošanā, sekmēšanā, sagatavošanā vai īstenošanā, ko veic Al-Qaida vai jebkura ar to saistīta apakšorganizācija, pakļauta organizācija, saistīta grupa vai to atvasinājumi, tāpat kā rīcība vai darbības saistībā ar to, tās vārdā, tās uzdevumā vai to atbalstot; b) ieroču un ar saistīto materiālu piegāde, pārdošana vai nodošana jebkuram no tiem; c) rekrutēšana jebkuru šo personu vai organizāciju uzdevumā; vai d) cita rīcība vai darbības nolūkā atbalstīt jebkuru no tiem.
(11)

Pusēm nebūs pienākuma publicēt vai izplatīt (turpmāk “paziņot”) savas cenas, taču gadījumā, ja tās to vēlas, paziņojumiem jābūt tādiem, ka pakalpojumu pircēji spēj tos saprast un uz tiem paļauties. Šajā nolūkā puses piedāvā iekļaut cenu paziņojumos vismaz šādu informāciju: (a) bāzes likmes, bunkuru nodevas (BAF), drošības nodevas, terminālu pārkraušanas nodevas (THC) un aktīvās sezonas nodevas (PSS vai līdzīgu nodevu) summa; (b) citas nodevas, kas var tikt piemērotas; (c) pakalpojumi, kam tās piemēro; (d) laikposms, par kuru tās piemēro (to var izteikt vai nu kā konkrētu laikposmu, vai kā beztermiņa periodu; otrajā gadījumā cenas ir spēkā līdz turpmākam paziņojumam). Paziņojumi netiks veikti vairāk kā 31 dienu pirms to spēkā stāšanās dienas.
Juridiskais pamats

Act on Eksport Kredit Fonden: Legislative Order 913 of December 9, 1999. Communication from the Commission to the Member States on the application of Article 107 and 108 of the Treaty on the functioning of the European Union to short-term export-credit insurance
1.

Pirmkārt, ir svarīgi uzsvērt galveno noteikumu: saskaņā ar Regulas (EK) Nr. 338/97 8. panta 1. punktu ir aizliegta A pielikuma īpatņu tirdzniecība ES. Regulas 8. panta 3. punkts dalībvalstīm atļauj atkāpties no šā aizlieguma, ja ir izpildīti konkrēti nosacījumi (uzskaitīti a)–h) apakšpunktā) (9). Tomēr 8. panta 3. punktā lietotā izteiksmes forma “var” skaidri norāda, ka dalībvalstīm nav pienākuma izdot sertifikātu tirdzniecībai ES, pat ja minētie nosacījumi ir izpildīti (ja vien to nepieprasa Savienības tiesību akti, piemēram, sakarā ar proporcionalitātes principa piemērošanu). Lemjot par sertifikāta piešķiršanu vai nepiešķiršanu, iestādei tai piešķirtā rīcības brīvība jāizmanto atbilstīgi. No iepriekš minētā izriet, ka 8. panta 3. punkts nevienam pieteikuma iesniedzējam nedod tiesības saņemt sertifikātu tirdzniecībai ES, pat ja ir izpildīts kāds no a)–h) apakšpunktā minētajiem nosacījumiem. Turklāt uz 8. panta 3. punktu attiecas piesardzības princips un, kā uzsvērts iepriekš, tas ir pieteikuma iesniedzēja pienākums pierādīt, ka darījums ir leģitīms un saskanīgs ar Regulas (EK) Nr. 338/97 mērķiem. Saņemot pieteikumu par degunradža ragu komerciālu izmantošanu ES saskaņā ar 8. panta 3. punktu, dalībvalstij pat tad, ja ir izpildīts kāds no a)–h) apakšpunkta nosacījumiem, saskaņā ar Savienības tiesību aktiem ir tiesības atteikt sertifikātu, taču atteikumam jābūt saderīgam ar proporcionalitātes principu (t. i., atteikums ir atbilstošs mērķim aizsargāt savvaļas dzīvnieku un augu sugas vai garantēt to saglabāšanu un nepārsniedz to, kas ir vajadzīgs šā mērķa sasniegšanai). Komisijas dienesti un Savienības Savvaļas dzīvnieku un augu tirdzniecības komiteja uzskata, ka tie ir gadījumi, kad pieteikuma iesniedzējs nav pārliecinoši pierādījis darījuma leģitimitāti un saskanību ar Regulas (EK) Nr. 338/97 mērķiem. Neskarot iepriekšējo rindkopu un ņemot vērā šā dokumenta pirmajā sadaļā aprakstītos apstākļus, dalībvalstīm attiecībā uz degunradža ragiem pagaidām principā nevajadzētu izsniegt sertifikātus saskaņā ar 8. panta 3. punktu.
(10)

Produktiem no Rietumkrasta vai Golānas augstienēm, kuru izcelsme ir apmetnēs, nebūtu pieņemama norāde, kurā minēts tikai “produkts no Golānas augstienēm” vai “produkts no Rietumkrasta”. Pat ja šāda norāde apzīmētu plašāku produkta izcelsmes zonu vai teritoriju, papildu ģeogrāfiskās informācijas neminēšana, ka produkts ir no izraēliešu apmetnēm, maldinātu patērētāju par šā produkta patieso izcelsmi. Šādos gadījumos iekavās ir jāpievieno, piemēram, apzīmējums “no izraēliešu apmetnes” vai tamlīdzīgs apzīmējums. Tāpēc varētu izmantot tādus apzīmējumus kā “produkts no Golānas augstienēm (no izraēliešu apmetnes)” vai “produkts no Rietumkrasta (no izraēliešu apmetnes)”.